Zuzana Kuglerová

**Zuzana Kuglerová** (* 23. november 1955, Bratislava) je slovenská spisovateľka a novinárka. Písala aj pod menom Zuzana Kozičová. Aktuálne žije a tvorí v Bratislave. Založila a vydávala detský časopis *Dúha*. V súčasnosti je spoluzakladateľkou Združenia internetových autorov Pars Artem a vydavateľkou internetového e-magazínu o literatúre.

V roku 2017 jej Fond na podporu umenia, zriadený Ministerstvom kultúry SR, udelil štatút profesionálnej spisovateľky za jej celoživotnú prácu v oblasti literatúry.

V roku 2018 sa stala členkou Akadémie slovanskej literatúry a umenia so sídlom vo Varne. V tom istom roku sa stala laureátkou prestížneho festivalu „Slovanská brošňa“, ktorý v Spojenom kráľovstve organizuje vydavateľská skupina Kampe.

V roku 2020 jej Medzinárodná akadémia ruskej slovesnosti so sídlom v Moskve udelila diplom a titul Doktor filologie.

V roku 2023 získala špecialne ocenenie za svoju tvorbu o rodnej zemi, Slovensku, na medzinárodnom festivale autorov, píšucich slovanskými jazykmi, Ostafievska jar.

V roku 2024 získala diplom Moldavskej akademie vied za akademické zásluhy v interkultúrnom spájaní národov cez námety v historických románoch.

V roku 2024 získala cenu Kniha roka v čitateľskej súťaži Batalia Cartilor (Moldavsko) za titul Ultima printesa a Daciei (rumunský preklad knihy Posledná dácka princezná).

V roku 2025 získala cenu Eurydika za najkrajšiu ľúbostnú báseň na medzinárodnom festivale v Plovdive (Bulharsko).

V roku 2025 Zväz moldavských spisovateľov udelil knihe Posledná dácka princezná cenu za najlepší preklad.

Tvorba Zuzany Kuglerovej vyšla v: USA, Kanade, Indii, Japonsku, vo Veľkej Británii, v Rusku, Poľsku, Česku, Bulharsku, Moldavsku, Srbsku, Nemecku, Japonsku, Švajčiarsku, Taliansku, a ďalších štátoch.

## Školy
* Gymnázium Ladislava Sáru, Bratislava – humanitná vetva, štúdium ukončené maturitou v roku 1975
* žurnalistika Filozofická fakulta Univerzity Komenského v Bratislave, Bratislava – po dvoch rokoch z rodinných dôvodov prerušila štúdium (19751978)
* nadstavbové štúdium pedagogiky v Modre
* bakalárske štúdium pedagogiky a dejín výtvarného umenia

## Život
Po ukončení vzdelania v rokoch 19801982 pôsobila ako učiteľka v materskej škole v Bratislave, medzi 19821987 bola na materskej dovolenke. Potom pracovala ako knihovníčka v Starej Turej v Mestskej knižnici. V rokoch 19901993 bola spoluzakladateľkou a riaditeľkou vydavateľstva Nádej, 19931998 majiteľkou a konateľkou vydavateľstva Dúha v Bratislave, v rokoch 19982000 spolupracovala s vydavateľstvami Tranoscius v Liptovskom Mikuláši a Knižné centrum v Žiline, zároveň redigovala detský mesačník Dúha. Nikdy nebola členkou žiadnej politickej strany. V súčasnosti žije v Bratislave, kde založila spolu s aforistom a glosátorom Ondrejom Kalamárom a básnikom Jánom Tazberíkom Združenie internetových autorov Pars Artem. Cieľom združenia je vybrať z tvorby, publikovanej na sociálnych sieťach, to najlepšie a venovať sa autorom, ktorí prezentujú svoju tvorbu na virtuálnych doménach. Združenie vydáva časopis s rovnomenným názvom Pars Artem, ktoré sa venuje otázkam súčasne slovenskej literatúry.

## Tvorba
Ako 16 ročná mladá autorka začala publikovať v Literárnej prílohe Nového slova, ktorú viedol Vojtech Mihálik. V hlasovaní čitateľov pravidelne získavala popredné miesta. Zo začiatku sa venovala písaniu poézie, ktorú publikovala v časopisoch a zborníkoch Nové slovo, Nedeľná Pravda, Smena, Slovenské pohľady. Neskôr po literárnej odmlke začala písať prózu.  Jej tvorba bola preložená do viacerých svetových jazykov a vyšla v rôznych štátoch sveta: Japonsko, Kanada, Nemecko, Moldavsko, Bielorusko, Ukrajina, Bulharsko, Rusko, Moldavsko, Poľsko, Rumunsko, Taliansko.

### Poézia
* *Madona v hmlách*, 1979, Slovenský spisovateľ, (zbierka básní)
* *Opakovaný záber*, 1982, Smena, (zbierka básní)
* *Žena zo Samarie*, 1996, Dúha, (zbierka meditatívnych básní)
* *Týždeň pre Barborku*, 2003, poézia – bibliofílie
* *Hraj sa so mnou*, 2016, zbierka ľúbostnej poézie
* *Zakázaná záhrada*, 2018, Pars Artem, zbierka poézie
* Stratený malý svet, 2024, SLPOE

### Próza
* *Slnečný lúč Svetláčik* (rozprávky s duchovným zameraním)
* *Snehovláska* (Rozprávky, Nádej 1991)
* *Rozprávky zo šípového kra* (Nádej, 1991)
* *Púpavový slnečník* (Rozprávky, Nádej 1991)
* *Posledný tanec sezóny a prvá láska bez mena* (poviedka, prvotina, 1975)
* *Let snehovej kráľovnej* (poviedka, 1980) – vhľad do rodičovsko-učiteľských výchovných problémov
* *Slnečný lúč Svetláčik*, 1994, DUHA-Praha, autorské rozprávky – náboženská téma
* *Nardénová záhrada*, 1999, Sprint – Žilina, autorské rozprávky
* *Abrahám*, 1999, Sprint, biblické príbehy
* *Vymaľuj si rozprávku*, 1999, Knižné centrum Žilina, autorské rozprávky
* *Rozprávky z blogu*, 2010, Vydavateľstvo SSS, autorské rozprávky, ISBN 978-80-8061-423-2
* *Najkrajšie slovenské rozprávky, 2016,* Georg
* *Veľká kniha slovenských povestí, 1. diel*, 2017, Georg
* *Veľká kniha staroslovenských povesti o bohoch, polobohoch a ľuďoch,* 2019, Georg
* *Veľká kniha slovenských povestí, 2. diel*, 2018, Georg
* *Vianočné rozprávky povesti a balady*, 2018, Georg
* *Staroslovanské povesti*, 2019, Georg
Rozprávky pre moje kvety, Pars Artem, 2020,
Velķá kniha keltských povestí, 2022, Pars Artem,
Staroslovanské mýty a legendy, Daxe, 2023.
Čert v sukni, 2023, Georg, Buchty pre sultána, novozámocké povesti, 2024, A-knihy, Arcibiskupova studňa, bratislavské povesti z palácov a predmestí, 2024 Georg

Staroslovanské mýty a legendy, Daxe, 2024

Staroslovanské mýty a legendy 2, Daxe, 2025,

Čarodejníková nevesta, Georg, 2026

Praotec Rode a nápoj bohov surima, SLPOE, 2026

Stratený malý svet, SLPOE, 2026

### Historické romány
* *Beda porazeným* – 1993, Nádej, román
* *Turkova stupaj* – zbierka povestí zo Žilinského kraja. 2003, Vydavat. spolku slov. spisovateľov, ISBN 80-8061-165-3
* *Čarodejnica z Petrovíc* – 2004, Matica slovenská, román, ISBN 9788072685202
* *Rytier a zbrojnoš* – trojdielny román; 1. diel: 2004, 2. diel: 2005, ISBN 8080612293,3.diel: 2007, ISBN 8080612773
* *Kliatba kožušníkovej vdovy* – zbierka povestí z okolia mesta Žilina, 2007, Matica slovenská, ISBN 9788089208739
* *Dcéra riečnej panny* – 2008, Matica slovenská, román, ISBN 9788089208890
* *Zlatá reťaz boha Sobeka* – 2009, Matica slovenská, román, ISBN 9788081150142
* *V Tureckom náručí* - 2014, Trio Publishing
* *Legenda o Selenovi* – 2015, Trio Publishing, román, ISBN: 9788081700187
* *Hawránok* – 2017, Pars Artem, historický román z obdobia keltského osídlenia Slovenska
* *Obuvník jeho veličenstva* – 2019, Georg, (historická sága, mapujúca osudy rodu Unglerovcov od šestnásteho storočia až po rok 1968),
Rimanka a kvadsky kráľ, Pars Artem, 2020,
Riman a kvádska princezná, Georg,2021, Rímska otrokyňa, 3 diel série Légia X. equestris, Georg 2024

"Ultima printesa a Daciei, 2013, Modavsko, preklad historického románu Beda porazeným.
* *Rozhovory s otcom* – scenár k dokumentárnemu filmu

## Ceny
* Ambasador al poeziei, 2015, IASI – Rumunsko
* Zlaté pero, 2016, Varna, Bulharsko
* Laureát súťaže Aloisa Marhoula Mobelová cena, 2016, Praha, Česko
* Laureat literárneho festivalu Slavic Brosche, 2018, Londýn, Spojené kráľovstvo
* Laureát súťaže Aloisa Marhoula Mobelová cena, 2018, Praha, Česko
* Zlatá pečať, cena Polygrafického zväzu Slovenska, 2021, Slovensko
* Cena "Silný ženský hlas v poézii", udelená na festivale "Svjato slovo",2024, Burgas, Bulharsko.
* Cena Moldavskej akademie vied za spájanie národov pomocou historických tém 
* Titul kniha roka v kategórii pre teenagerov, udelený v Kišineve, Moldavsko

## Referencie

## Zdroje
* 
* *Bibliografický leták k 55. výročiu narodenia*, vydal krajská knižnica v Žiline (zostavili: Nataša Lajdová, Ivana Uhríková, Katarína Šušoliaková)
* *Encyklopédia slovenských spisovateľov*, slovenski-spisovatelia.blog.cz, zostavila Nata Szabová
* Spolok slovenských spisovateľov, zostavil Štefan Cifra, 

## Externé odkazy
* 
* Zuzana Kuglerová, Strážkyňa mýtov a povestí, blogspot, https://literarny-e-magazin.blogspot.com/2025/04/zuzana-kuglerova-strazkyna-mytov-povesti.html?m=1
* Zuzana Kuglerová - Blog
* YouTube kanal so zhudobnenou poeziou Zuzany Kuglerovej: Zuzana Kuglerová (Rozprávkarka) - YouTube
* https://literarny-e-magazin.blogspot.com/2026/03/magicky-realizmus-zuzky-rozpravkarky.html
* https://literarny-e-magazin.blogspot.com/2026/02/recenzia-aexandra-halvonika-strateny.html

Kategória:Osobnosti z Bratislavy
Kategória:Slovenskí spisovatelia
Kategória:Slovenskí spisovatelia pre deti a mládež
Kategória:Slovenskí novinári